text: তাজপুরী রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী ষষ্ঠ শ্রেণীর ক্ষুদ্র দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি বোম্বে প্রেসিডেন্সির বরোদা, পশ্চিম ভারত ও গুজরাট রাজ্য এজেন্সির মহীকাণ্ঠা এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী ছিলো তাজপুরী শহরে, যা বর্তমানে গুজরাট রাজ্যের সবরকাণ্ঠা জেলায় অবস্থিত৷
  
  ইতিহাস 
  ১৯০১ খ্রিস্টাব্দের জনগণনা অনুসারে তাজপুরী রাজ্যের জনসংখ্যা ছিলো ১৫৭৪ জন৷ রাজ্যটির রাজস্বের পরিমান ছিলো ৪০৯০ ভারতীয় মুদ্রা, যার ৬০০ মুদ্রা বরোদার গায়কোয়াড় এবং ১৮৬ মুদ্রা ইদার রাজ্যে কর হিসাবে দেওয়া হত৷ ১৯৪৭ খ্রিস্টাব্দে ভারতের স্বাধীনতা লাভের পর তাজপুরী রাজ্যের শেষ শাসক ভারতীয় অধিরাজ্যে যোগদানের ইচ্ছা প্রকাশ করে একীভূতকরণের দলিল স্বাক্ষর করলে ১৯৪৮ খ্রিস্টাব্দের ১০ই জুন তারিখে রাজ্যটিকে ভারতের বম্বে রাজ্যের অন্তর্ভুক্ত করা হয়৷ ১৯৬০ খ্রিস্টাব্দে বোম্বে রাজ্য দ্বিখণ্ডিত হয়ে মহারাষ্ট্র এবং গুজরাট প্রদেশ গঠন করলে পূর্বতন এই দেশীয় রাজ্যটি গুজরাট প্রদেশের অংশীভূত হয়।
  
  শাসকবর্গ
  তাজপুরী দেশীয় রাজ্যের শাসকগণ ক্ষত্রিয় মাকওয়ানা কোলী রাজবংশীয় রাজপুত এবং তারা ঠাকুর সাহেব উপাধিতে ভূষিত হতেন৷
  
  তথ্যসূত্র
  
  বিষয়শ্রেণী:গুজরাতের ইতিহাস
  বিষয়শ্রেণী:গুজরাটের দেশীয় রাজ্য
title: তাজপুরী রাজ্য